32003D0508
L 174/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 юли 2003 година
за приемане на решения на Общността относно вноса на някои химикали в съответствие с Регламент (ЕО) № 304/2003 на Европейския парламент и на Съвета и за изменение на Решения 2000/657/ЕО и 2001/852/ЕО
(текст от значение за ЕИП)
(2003/508/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 304/2003 на Европейския парламент и на Съвета от 28 януари 2003 г. относно вноса и износа на опасни химикали (1), и по-специално член 12, параграф 1 от него,
като има предвид, че:
(1)
По силата на Регламент (ЕО) № 304/2003 Комисията е упълномощена да решава от името на Общността дали да разреши вноса на в Общността на всеки химикал, който подлежи на процедурата за предварително обосновано съгласие (ПОС).
(2)
Програмата за околната среда на ООН (ЮНЕП) и Организацията за прехрана и земеделие (ФАО) са назначени да изпълняват функциите на секретариат по отношение на операциите за преходната процедура ПОС, въведена със заключителния акт на Конференцията на пълномощниците по Ротердамската конвенция за процедурата по предварително обосновано съгласие при международната търговия с определени опасни химични вещества и пестициди, и по специално Резолюцията за временните споразумения, заложена в нея; Конвенцията беше подписана на 11 септември 1998 г. и одобрена от Общността с Решение 2003/106/ЕО на Съвета (2).
(3)
Комисията, действаща в качеството си на общо избран орган, трябва да изпрати решение за химикалите до секретариата за процедурата по временно ПОС, наричан по-нататък „временен секретариат“, от името на Общността и държавите-членки.
(4)
Временният секретариат е поискал при докладването на своите решения относно вноса, участниците в процедурата ПОС да използват специалния формуляр за отговор на страната вносител.
(5)
Химикалът монокротофос е добавен в списъка на химикалите, подлежащи на процедурата ПОС като пестицид, за което Комисията е получила информация от временния секретариат под формата на документ за насоки на решения. Монокротофос вече е включен във временната процедура ПОС, доколкото някои изключително опасни пестицидни формули, съдържащи монокротофос са изброени в приложение III към Ротердамската конвенция. Докато тече оценката на монокротофос от Общността в рамките на Директива 91/414/ЕИО на Съвета от 15 юли 1991 г. относно пускане на пазара на някои продукти за защита на растенията (3), в съответствие с последните изменения, въведени от Регламент (ЕО) № 806/2003 (4), беше даден временен отговор, касаещ тези пестицидни формули в Решение 2000/657/ЕО на Комисията от 16 октомври 2000 г. за приемане на решения на Общността относно вноса на някои химикали в съответствие с Регламент (ЕИО) № 2455/92 на Съвета за износа и вноса на някои опасни химикали (5), изменен с Решение 2001/852/ЕО (6). В съответствие с Регламент (ЕО) № 2076/2002 на Комисията от 20 ноември 2002 г. за удължаване на периода от време, посочен в член 8, параграф 2 от Директива 91/414/ЕИО на Съвета и относно невключването на някои активни вещества в приложение I към тази директива и за оттеглянето на разрешението за продукти за закрила на растенията, съдържащи такива вещества (7), монокротофос беше изключен от приложение I към горепосочената Директива 91/414/ЕИО и разрешенията за продукти за защита на растенията, които го съдържат трябваше да бъдат оттеглени до 25 юли 2003 г. Следователно временният отговор даден с Решение 2000/657ЕО трябва да бъде заменен от окончателно решение по въпроса за вноса.
(6)
Химикалите 2,4,5-Т, хлоробензилат и фосфамидон попадат в обхвата на Директива 91/414/ЕИО, която предвижда преходен период, през който, докато се подготвя решението на Общността, държавите-членки могат да вземат решения относно веществата и продуктите, попадащи в обхвата на тази директива. С Регламент (ЕО) № 2076/2002 тези вещества бяха изключени от приложение I към Директива 91/414/ЕИО разрешенията за продукти за защита на растенията, които ги съдържат трябваше да бъдат оттеглени на 25 юли 2003 г. Следователно решенията за внос на пестицидните формули 2,4,5-Т, хлоробензилат и фосфамидон, залегнали в Решение 2000/657/ЕО, които бяха дадени като временен отговор, докато бъде взето решение от Общността, трябва да бъдат заменени от окончателно решение.
(7)
Химикалите паратион и метил паратион също попадат в обхвата на Директива 91/414/ЕИО. С Решение 2001/520/ЕО на Комисията от 9 юли 2001 г. относно невключването на паратиона в приложение I към Директива 91/414/ЕИО на Съвета и оттеглянето на разрешенията за продукти за защита на растенията, които съдържат това активно вещество (8) и Решение 2003/166/ЕО на Комисията от 10 март 2003 г. относно невключването на метил паратиона в приложение I към Директива 91/414/ЕИО на Съвета и оттеглянето на разрешенията за продукти за защита на растенията, които съдържат това активно вещество (9), тези вещества сега са изключени от приложение I към Директива 91/414/ЕИО на Съвета разрешенията за продукти за защита на растенията, които съдържат тези вещества са оттеглени. Следователно, решенията за внос на пестицидните формули паратион и метил паратион, както са заложени в Решение 2001/852/ЕО на Комисията от 19 ноември 2001 г. за приемане на решение на Общността за внос в съответствие с Регламент (ЕИО) № 2455/92 на Съвета за износа и вноса на някои опасни химикали и за изменение на Решение 2000/657/ЕО и Решение 2000/657/ЕО, които бяха дадени като временен отговор, докато бъде взето решение от Общността, трябва да бъдат заменени от окончателно решение.
(8)
Химикалът етилен оксид е обхванат от Директива 79/117/ЕИО на Съвета от 21 декември 1978 г. за забрана на пускане на пазара и използването на продукти за защита на растенията, които съдържат някои активни вещества (10), в съответствие с последните ѝ изменения, въведени от Регламент (ЕО) 807/2003 (11). Този факт е отразен в окончателното решение по въпроса за вноса, отразено в Решение 2001/852/ЕО. Независимо от това, наскоро етилен оксидът беше отбелязан в програмата на Общността за оценка на съществуващите вещества по Директива 98/8/ЕО на Европейския парламент и на Съвета от 16 февруари 1998 г. относно въвеждането на биоцидни продукти на пазара (12), която предвижда преходен период, през който, докато бъде взето решение от Общността, държавите-членки могат да вземат решения относно продуктите, попадащи в тази сфера. Следователно решенията за внос, заложени в Решение 2001/852/ЕО трябва да бъдат заменени.
(9)
Химикалите полибромирани бифенили (PBB) станаха обект на силни ограничения по силата на Директива 76/769/ЕИО на Съвета от 27 юли 1976 г. за сближаването на законовите, подзаконовите и административни разпоредби на държавите-членки, свързани с ограничаването на търговията и използването на някои опасни вещества и препарати (13), последно изменена с Директива 2003/11/ЕО на Европейския парламент и на Съвета (14).Това е отразено в решението за внос на Общността, публикувано в ПОС циркуляр V, докладващ за ситуацията към 30 юни 1995 г. Независимо от това, решението не взима предвид пълната забрана на PBS в Австрия, въведена през 1993 г. Следователно е необходимо това решение относно вноса да бъде съответно заменено.
(10)
Мерките, предвидени в настоящото решение са в съответствие със становището на комитета, създаден в съответствие с член 29 от Директива 67/548/ЕИО на Съвета (15), последно изменена с Регламент (ЕО) № 807/2003,
РЕШИ:
Член 1
Временните решения по отношение на вноса на химикалите 2,4,5-Т, хлоробензилат, метил паратион, монокротофос и фосфамидон, които се съдържат в приложението към Решение 2000/657/ЕИО, се заменят от формуляр за отговор, включен в приложение I към настоящото решение, по отношение на страната, от която е вносът.
Член 2
Окончателното решение по отношение на вноса на етилен оксида и временното решение по отношение на вноса на паратиона, което се съдържа в приложението към Решение 2001/852/ЕО, се заменят от формуляр за отговор, включен в приложение II към настоящото решение, по отношение на страната, от която е вносът.
Член 3
Окончателното решение по отношение на вноса на полибромирани бифенили (PBB), публикувано в ПОС циркуляр V, се заменя от формуляр за отговор, включен в приложение III към настоящото решение, по отношение на страната, от която е вносът.
Съставено в Брюксел на 7 юли 2003 година.